આટ આટલી ચિક્કાર નોકરીઓ સામે આવીને ઉભી છે અને ગુજરાત સહિત સમગ્ર દેશમાં નોકરીની બજારમાં કહેવાતી આગ ઝરતી તેજી ચાલે છે ત્યારે જરા પણ વિચાર કર્યા વગર સાચી દિશામાં યોગ્ય માર્ગદર્શન સાથે તથા સ્વપ્રયત્ન, આત્મ વિશ્વાસ, યોગ્ય લાયકાત, હકારાત્મક વલણ, કામ પ્રત્યે વફાદારી, ગંભીરતા, સોનેરી ભવિષ્ય બનાવવાનું ઝનૂન, સમાજ અને કુટુંબ માટે કંઇક કરી છૂટવાની તમન્ના તથા માનવીય અભિગમ સાથે મહેનત કરવા તૂટી પડો - મંડી પડો. નોકરી ન શું મળે ? સાચી નીતિથી મહેનત કરનાર ને ઇશ્વર પણ સાથ આપે જ છે, જેમાં શંકા ને કોઇ સ્થાન નથી. નોકરી મેળવવા માટેનો હાલનો સમય ' ન ભૂતો ન ભવિષ્યતી' જેવો કહી શકાય.